Europos žaibo šachmatų čempionatas

**Europos žaibo šachmatų čempionatas** – varžybos, skirtos išaiškinti Europos čempioną, žaidžiantį pagal žaibo šachmatų taisykles.
Organizuoja Europos šachmatų sąjunga. Dažniausiai vyksta kartu su Europos greitųjų šachmatų čempionatu ir kasmet. Trunka 1-2 dienas. Taip pat rengiamas ir atskiras moterų Europos žaibo šachmatų čempionatas.

## Istorija
1-asis Europos greitųjų šachmatų čempionatas įvyko Bosnijos ir Hercegovinos Neumo mieste 2000 m. spalio 4–5 d. Tai buvo 20-ties ratų šveicariškąja sistema (20 ratų). organizuotas turnyras. Kiekviename rate, keičiant figūrų spalvas dalyviai tarpusavyje žaidė 2 partijas. Partijai buvo skirta 5 minutės. Laiko priedo po ėjimo nebuvo.

Pirmajame Europos žaibo šachmatų čempionate dalyvavo 52 žaidėjai, tarp kurių: 34 didmeistriai. Turnyro pradžioje pirmavo Aleksejus Drejevas, o paskui – Ivanas Sokolovas.
Vėliau DM iš Prancūzijos – Vladislavas Tkačiovas, pradėjęs 1-ąjį ratą nesėkmingai(0/2 (prieš Krunoslavą Hulaką), po 16 ratų: artimiausią varžovą jau lenkė 2 taškais.

Deja, turnyro pabaigoje jis pralaimėjo paskutines keturias partijas: prieš Van Wely ir Vladimirą Bogdanovskį ir užėmė trečią vietą (25 tšk.).
Ankstesni lyderiai: A. Drejevas ir I. Sokolovas, finišavo sėkmingiau ir, surinkę po 25,5 tšk, pasidalijo dvi pirmąsias vietas. Dėl geresnės progresinių taškų sumos DM Aleksejui Drejevui iš Rusijos atiteko 1-oji vieta. Jis tapo pirmuoju Europos žaibo šachmatų čempionu.

### Nuostatai
Varžybų tvarka laikui bėgant keitėsi. Toliau pateikiami 2023 m. nuostatai.

### Dalyviai
Čempionatas yra atvirasis: jame gali dalyvauti visi žaidėjai, nepriklausomai nuo titulo ir reitingo, lyties, ar amžiaus. atstovaujantys vienai iš Europos šachmatų sąjungos federacijų (iš FIDE zonų nuo 1.1 iki 1.10).

Dalyvio žaibo turnyre mokestis – 35 €.
Mokesčio nemoka: paskutiniojo Europos žaibo šachmatų čempionato prizininkai, moterys, kurių FIDE reitingas yra 2400 ir didesnis ir- vyrai, kurių FIDE reitingas – 2600 ir didesnis.

### Formatas
Varžybos vyksta dvi dienas. šveicariškąja sistema, žaidžiami mažausiai 11-ka, bet ne daugiau kaip 20 ratų. Kiekvieną jų, sudaro dvi partijos: prieš tą patį varžovą dalyviai žaidžia vieną partiją baltosiomis ir vieną juodosiomis figūromis.

Jei dalyvių skaičius nėra pakankamas, vyriausiasis arbitras gali keisti ratų skaičių, tačiau sužaista turi būti ne mažiau kaip 20 partijų. Apie tokį pakeitimą reikia pranešti prieš varžybų pradžią.

Ratų per dvi dienas skaičius paskirstomas taip, kad antrosios dienos nebūtų didesnis nei pirmosios.

### Laiko kontrolė
Kiekvienam žaidėjui iki partijos pabaigos skiriama: 3 min. + nuo 1-o ėjimo – 2 sek.

### Nugalėtojo nustatymas
Nugalėtojas nustatomas pagal taškus: pergalė – vienas, lygiosios – pusė, pralaimėjimas – nulis taškų. Daugiausiai taškų surinkęs dalyvis tampa nugalėtoju.

Keliems dalyviams, surinkus vienodai taškų, pirmumą turi žaidėjas, kurio pasirodymo turnyre papildomas rodiklis, pateiktame sąraše, pradedant nuo pirmo eilės tvarka, yra aukštesnis:
# tarpusavio susitikimo rezultatai, kai visi pretendentai yra sužaidę tarpusavyje;
# Bucholcas – 1;
# Bucholco koeficientas;
# didesnis juodosiomis figūromis žaistų partijų skaičius;
# didesnis pergalių skaičius.

### Medaliai
Nugalėtojas gauna Europos čempiono titulą. Pirmąsias tris vietas dalyviai apdovanojami: aukso, sidabro ir bronzos medaliais.

### Prizai
Prizų dydis ir premijuojamųjų skaičius priklauso nuo organizuojančios federacijos galimybių, tačiau minimalus prizinis fondas: Europos žaibo šachmatų čempionate turėtų būti: 10 000 eurų, o už pirmąją vietą prizas turi būti ne mažesnis kaip 20 % nuo prizinio fondo dydžio.

## Prizininkai

**Pastaba**. **¹** Ratų skaičius **20 (2)** reiškia, kad kiekvieną ratą, keičiant fgūrų spalvas, dalyviai tarousavyje žaidžia dvi partijas.

**²** Per pirmuosius 24 ratus atrenkami 32 pirmąsias vietas užimantys žaidėjai, kurie patenka į A turnyrą, kuriame šveicariškąka sisatema (12 ratų) varžėsi dė prizinių vietų. Dalyviai, nepatekę į A turnyrą, toliau 12 ratų kovojo dėl pirmos vietos B rurnyre.

## Šaltiniai

## Išorinės nuorodos
* Trumpa greitųjų šachmatų istorija
* 2013 m. Europos žaibo šachmatų čempionatas
* Baigėsi 2023 m. Europos greitųjų ir žaibo šachmatų čempionatai